আমির খান প্রোডাকশনসের ছবি মানেই বাড়তি আগ্রহ আর উত্তেজনা। কেন না, সারা বছরে গুটিকয় প্রোডাকশন হয় তাঁর। কো‌নও বছরে মাত্র একটা। 
দঙ্গল-এর পরেই এই ছবির কাজে হাত দিয়েছিলেন আমির খান ও কিরণ রাও। ছবির নাম ‘সিক্রেট সুপারস্টার’।  দঙ্গল ছবির সেই জায়রা ওয়াসিম, এবার দুই বিনুনি দুলিয়ে স্কুলগার্ল! 

আজই মুক্তি পাচ্ছে ‘সিক্রেট সুপারস্টার’ ছবির ট্রেলার।   সৌজন্য: আমির খান প্রোডাকশনস

তারই অন্তরে প্রজাপতির মতো ওড়াউড়ি করে স্বপ্নরা। তার গান যেন শুনতে পায় সারা পৃথিবী। কিন্তু বাবা নৃশংসভাবে গিটারের তার কেটে দেয়। তবু সে ছুটে চলে স্বপ্নের পেছনে। বাধার পাহাড় পেরিয়ে জয়ী হয় তার কণ্ঠ। 

আমিরের স্টাইল দেখে ভিরমি খাবেন অনেকেই!     ফোটো সৌজন্য: আমির খান প্রোডাকশনস
আমির খানের অ্যাপিয়ারেন্স চমকে দেবে। এ কী চেহারা হয়েছে তাঁর! কিন্তু এটা তো ঠিক যে, আমির আর চমক আসলে একই মুদ্রার দুই পিঠ। আমির খান থাকবেন, চমক থাকবে না, এমনটা তো হয় না!

আর কয়েক ঘণ্টার অপেক্ষা। মুক্তি পাবে সিক্রেট সুপারস্টার ছবির ট্রেলার। তার আগে একবার ঝালিয়ে নেওয়া যাক ছবির টিজার।